钦定古今图书集成/明伦汇编/闺媛典/第120卷 > 孙栗妻文氏
## 钦定古今图书集成/明伦汇编/闺媛典/第120卷 > 孙栗妻文氏

按《吉安府志》：“文氏，孙栗妻，丞相文天祥长妹。兵出兴
国，栗入谋，文氏对曰：‘吾兄破家徇国，君奚以妻子介
怀’？乃悉出簪珥以供军需。未几，栗被执，文氏奉孙氏
母，携子萧翁，约翁及一女赴燕。零丁孤苦中，持礼守
义，不失其操。丞相集杜诗有曰：‘近闻韦氏妹，零落依
草木。深负鹡鸰诗，临风欲恸哭’。”